
Aceasta pastoral^ se va citi Tn toate bisericile parohiale 

si Tn Sfintele Manastiri Tn ziua 

Praznicului Tnvierii Domnului nostru lisus Hristos. 



f GALACTION 



DIN MILA LUI DUMNEZEU 

EPISCOP AL SFINTEI EPISCOPII A ALEXANDRIEI 

§1 TELEORMANULUI 



TUTUROR DREPTCREDINCIOSILOR CRESTINI, 
CINULUI MONAHAL, PREA CUCERNICILOR 

§1 PREA CUVIOSILOR PARINTI 

DIN ACEASTA SFANTA SI DE DUMNEZEU 

PAZITA EPISCOPIE, 

HAR SI PACE DE LA HRISTOS DOMNUL CEL INVIAT, 

IAR DE LA NOI PARINTEASCA IMBRATISARE §1 

ARHIEREASCA BINECUVANTARE 



„Ziua Jnvierii, popoare, sa ne luminam! Pa§tile 
Domnului, Pa§tile ! Ca din moarte la viata §i de 

pe pamant la cer, Hhstos-Dumnezeu ne-a trecut 

pe noi..." 

(Canonul invierii, Cantarea 1, Irmosul ) 



lubitii no§tri fii duhovnice§ti, 



Hristos a Inviat! 



Ne-a Tnvrednicit Bunul Dumnezeu sa strabatem zilele 
ostenelilor noastre duhovnicesti din vremea Postului si sa 

ajungem cu pace la praznicul ce! pururea luminos al Tnvierii 
Mantuitorului nostru lisus Hristos. 

Am Tnceput calatoria noastra spre limanul acesta 
„neinviforat" si Jin", rugandu-ne Datatorului de viata sa ne 
deschida noua „u§ile pocaintei", iar acum, la capatul 
drumului, cand Joate s-au umplut de lumina: §i cerul §i 
pamantul si cele dedesubt"\ „saltam de bucurie cu Ingerii, 
ne veselim cu Arhanghelii, praznuim impreuna cu Heruvimii 
§i Serafimii" 2 . 

Insa, de cate ori sarbatorim Invierea Domnului, gan- 
dul nostru se Tndreapta spre dealul Golgotei si, in duh, 
vedem cu ochii cugetului icoana Patimilor Domnului Hristos. 
Vedem cum mainile Sale, care au binecuvantat si au vinde- 
cat pe atatia bolnavi, sunt pironite pe cruce; cum chipul Sau 
bland si luminos este scuipat si lovit; cum sfintele Sale 
picioare, care au cutreierat pamantul Tarii Sfinte, propova- 
duind cuvantul Adevarului si Jamaduind toata boala §i toata 
neputinta in popor" 3 , sangereaza acum pe Crucea Rastig- 
nirii. Vedem cum, Cel ce a saturat multimea in pustie si 
ne-a daruit „apa cea vie", flamanzeste si inseteaza si este 
adapat cu otet si cu fiere. Pentru rememorarea chinurilor 
Sale de pe Golgota, aceasta priveliste pe care Tnca n-o 
vazuse soarele, ne-artrebui mai multe lacrimi decat cuvinte. 
Plangem acum cu amar impreuna cu Sfantul Petru, iar inima 



] Canonul Invierii, Cantarea a 3-a, in Slujba invierii, Editura Institutului Biblic §i de Misiune 

Ortodoxa, Bucure$ti, 2010, p. 27 

'' Sfantul loan Gura de Aur, Cuvant la inviere, in Predici la sarbatoh imparate§ti §/ cuvantari 

de lauda la sfinti, Editura Institutului Biblic si de Misiune al Bisericii Ortodoxe Romane, 

Bucuresti, 2006, p. 141 

3 Matei 4, 23 



ni se despica asa cum s-au despicat pietrele cand Domnul 
si-a dat duhul. Vedem apoi cum Preacuratul Sau Trup este 
coborat de pe cruce si este pus Tn mormant nou, sapat in 
stanca. Mergand pe firul Sfintelor Evanghelii, mai vedem 
cum, Tn zorii celei de-a treia zile, Tntr-o dimineata de du- 
minica, la fel ca cea de astazi, sfintele femei au venit la mor- 
mant, cuprinse de Tntristare, sa unga cu miresme Trupul 
Domnului. Dar, ajungand acolo, mormantul era acum gol, iar 
un Tnger cu „infati§area ca fulgerul §i imbracamintea alba ca 
zapada" A le-a intampinat zicandu-le: „Nu va inspaimantati! 
Cautati pe lisus Nazarineanul Cel rastignit? A inviat!" 5 . „£/' 
degraba mergand, spuneti ucenicilor Lui ca S-a sculat din 
morti... £/' plecand ele in graba de la mormant, cu frica si cu 
bucurie mare au alergat sa vesteasca ucenicilor Lui" 6 
invierea. 

Aceasta veste minunata v-o Tmpartasim si noi astazi: 
„ca a inviat Hristos, Cel Atotputernic" 7 . Dar, mai are oare 
aceeasi Tnsemnatate aceasta veste si pentru crestinii de 
astazi, care traiesc la doua milenii de cand s-au Tntamplat 
acestea? Invatatura Sfintei Biserici ne alunga orice Tndoiala 
si ne spune ca: „Da"! Dintotdeauna sufletul omenesc a Tnse- 
tat dupa frumusetea unei alte lumi, Tntrezarita dincolo de zari. 
Dureri adanci au sfa§iat inimile pamantenilor, Tn urcusurile 
lor pentru aflarea unei fericiri pierdute, a carei amintire nu 



1 Matei 28, 3 

; Marcu 16, 6 

5 Matei 28, 7-8 

' Canonul Invierii, Cantarea a 4-a, Irmosul, Tn Slujba invierii, ed. cit., p. 28 



s-a stins niciodata Tn constiintele lor. Dintotdeauna sufletul 
omului a fost macinat de un dor adanc, ascuns: dorul dupa 
nemurire. Dovada a acestui dor de nemurire stau nu- 
meroasele legende si mituri Tntalnite la toate popoarele, Tn 
diverse variante, despre apa vietii, despre tineretea fara 
batranete, despre viata fara de moarte. Infrigurat, omul a 
cautat mereu piatra filosofala, leacuri care sa-i prelungeasca 
viata, cautand de fapt posibilitatea de a nu muri, posibilitate 
data de Dumnezeu omului in rai si pierduta Tn urma neas- 
cultarii. In Hristos primim o a doua sansa. Sfanta Sa Inviere 
reprezinta continuarea drumului Tntrerupt de om demult, este 
de fapt o Tntoarcere la origini, „este trecerea noastra de pe 
pamant la cer" si asezarea Tntru nemurire. Mantuitorul 
Hristos nu Tnviaza singur, ci coboara Tn Tntunericul adanc al 
sufletului nostru, traieste durerea si suferintele noastre, 
tocmai ca pe noi sa ne Tnvieze: Tnvierea Lui este si Tnvierea 
noastra! 

Pentru omul mileniului trei, Tnvierea Domnului este un 
apel pentru desteptarea la realitate. „Viata aceasta este 
umbra si vis", iar daca aici este vis, este Tntuneric si noapte, 
atunci lumina, desteptarea si realitatea autentica se afla din- 
colo. Usa, calea spre acest dincolo este Tnvierea Domnului, 
dupa cum El Tnsusi ne Tnvata: „Eu sunt u§a. De va intra 
cineva prin Mine, se va mantui" 8 . 

Tnvierea lui Hristos constituie astfel singura speranta 
a omenirii. Viata dincolo de moartea trupurilor, lumea care va 



8 loan 10, 9 



sa vina, Tmparatia lui Dumnezeu, sunt daruite din momentul 
ridicarii Sale din mormant, locul nemuririi. Tn acest Tnteles, 
lisus Hristos Domnul a realizatm Sine, prin Jertfa si Tnvierea 
Sa, trecerea noastra desavarsita „din moarte la viata §i de 
pe pamant la cer", a devenit „Pastile noastre care S-ajertfit 
pentru noi" 9 . Cu aceasta semnificatie adanca se mai nu- 
meste slavita Tnviere a Domnului si „Pa§te", care Tnseamna 
Jrecere". lata cum ne explica aceasta si Sinaxarul sarbatorii 
de astazi: „Numim sarbatoarea de azi Pasti, dupa cuvantul 
care in vechiul grai evreiesc inseamna trecere; fiindca 
aceasta este ziua in care Dumnezeu a adus, la inceput, 
lumea dintru nefiinta tntru fiinta. In aceasta zi, smulgand 
Dumnezeu pe poporul israelitean din mana Faraonului, l-a 
trecut prin Marea Ro§ie §i, tot in aceasta zi S-a pogorat din 
ceruri §i S-a sala§luit in pantecele Fecioarei. Iar acum, smul- 
gand tot neamul omenesc din adancul iadului l-a suit la cer 
§i l-a adus iara§i la vechea vrednicie a nemuririi" 10 . 

Vedem asadar cum, prin cuvantul „Pa§ti", Tntelegem 
toata iconomia trecerii Tntregii fapturi din nefiinta la fiinta si 
Tnaltarea neTncetata a acesteia, din treapta Tn treapta, sau 
din „slava in slava", la tot mai multa viata, „la viata cea din 
bel§ug"" cum zice Sfantul Apostol loan; toate aceste Tnaltari 
desavarsindu-se prin Tnvierea Domnului. 

Cu sfanta cuviinta ascultam astazi cantarile Sfintei 
Biserici si auzim cuvantul „Paste" repetat de atatea si atatea 
ori, urcandu-ne parca, cu mintea si cu sufletul, catre cele ce 



9 cf. I Corinteni 5, 7 

10 Canonul Invierii, Sinaxar, Tn Slujba Invierii, ed. cit., pp. 32-33 

11 cf. loan 10, 10 



ne vestesc: „Pastile cele sfintite", „Pa§tile, izbavire de fn- 
tristare", „Pa§tile nestricaciunii", „Pa§tile cele ce sfintesc pe 
top credincio§ii", „Pastile care au deschis noua u§ile raiului", 
„Pa§tile cele vesnice", culminand cu suprema invocare: „0, 
Pa§tile cele mari §i Preasfintite, Hristoase! O, Intelepciunea 
§i Cuvantul §i Puterea lui Dumnezeu! Da-ne noua sa ne im- 
pata§im cu Tine, mai adevarat, In ziua cea neinserata a Im- 
paratiei Tale" 12 . 

Pantile Domnului devin astfel Pastile noastre. Tnvierea 
Domnului devine „trecere" a noastra, cu Hristos, prin Sfanta 
Sa Inviere, spre viata vesnica. Invierea lui Hristos Domnul da 
vietii noastre Tnteles si temei dumnezeiesc, Ti da putere si 
avant, credinta si optimism. Insusi Domnul Cel Tnviat ne 
Tndeamna zicand: „Nu va temeti!"§\ „Nu va inspaimantati!", 
ci „Bucurati-va!" si Jndrazniti, caci Eu am biruit lumea!". De 
la Inviere, crestinul Tntelege valoarea si pretuirea sa ca fiu al 
lui Dumnezeu, nu mai are sentimentul singuratatii, nici Tn 
viata, nici Tn moarte; el nu se mai teme Tnaintea mormantu- 
lui, caci Tntelege ca acesta nu este un sfarsit, ci un popas 
pe firul vietii, o trecere de la viata pamanteasca la cea 
cereasca. De la Inviere, cimitirul, adica locasul de odihna al 
celor adormiti nu mai este „sarcofag", adica mancator de 
trupuri, ci devine „dormitor", devine „camara" Tn care trupul 
Tsi asteapta Tnvierea si Tmpartasirea de cele ceresti. 

Eliberat astfel, de temerea de moarte si de vesnicia ei, 
si renascut prin Patimile, Moartea si Tnvierea Mantuitorului 

Hristos, crestinul „se innoie§te, spre deplina cuno§tinta, 
dupa chipul Celui Care l-a zidit" 13 si da slava Celui Atotputer- 
nic, graind Tmpreuna cu Sfantul Petru: „Binecuvantat fie 
Dumnezeu §i Tatal Domnului nostru lisus Hristos, Care, 
dupa mare mila Sa, prin invierea lui lisus Hristos din morti, 
ne-a nascut pe noi din nou, spre nadejde vie" 14 . 



lubiti fii ai Invierii Domnului, 

Nadejdea Tnvierii a fost data de Bunul Dumnezeu 
neamului omenesc Tnca din clipa Tn care stramosul nostru 
Adam a fost alungat din rai din pricina neascultarii. Ea a fost 
vestita de prooroci (Daniel 12, 2; osea 13, 14) si asteptata cu 
credinta de dreptii Vechiului Testament (iov 19, 25-27; Psaimii 15, 
9-11). Scoaterea evreilor din robia egiptenilor este cea mai 
fidela prefigurare din Vechiul Testament a Invierii Domnului, 
a scoaterii neamului omenesc din robia pacatului si a mortii, 
a trecerii noastre de la „moarte la viata". Pentru a capata si 
noi folos duhovnicesc, sa ascultam ce Tnvata, Tn secolul al 
IV-lea, despre aceasta, Afrahat Persul: „De Pa§te, evreii au 
ie§it din robia lui Faraon, iar noi, in ziua rastignirii am fost 
sloboziti din robia lui Satana. Ei au junghiat mielul turmei, 
iar prin sangele sau au fost izbaviti de ingerul starpitor, iar 
noi, prin sangele slavitului Sau Fiu am fost izbaviti de faptele 



' Canonul lnvieri\, Tropar, Tn Slujba Invierii, ed. cit., p. 40 



"Coloseni 3, 10 
14 I Petru, 1,3 



starpiciunii pe care le-am facut. Aceia au avut drept calauza 
pe Moise, iar noi avem Mantuitor pe lisus. Pentru ei Moise 
a despicat marea §i au trecut prin ea; iar Mantuitorul nostra 
a despicat iadul §i a zdrobit portile lui si a emit cale inaintea 
tuturor celor ce au crezut in El. Acelora le-a fost dat sa 
manance mana, iar noua, Domnul nostru ne-a dat sa 
mancam Trupul Sau. Acelora le-a fagaduit drept mo§tenire 
pamantul Canaan, iar noua, ne fagaduie§te pamantul vietii. 
Pentru aceia, Moise a inaltat sarpele de arama, ca oricine il 
va vedea sa se izbaveasca de muscatura §arpelui; iar pen- 
tru noi, Hristos S-a inaltat pe Sine Jnsu§i ca, privind spre El, 
sa ne izbavim de muscatura §arpelui Satana. Pentru aceia, 
Moise a ridicat cortul eel trecator, ca sa-§i aduca aicijertfele 
si ofrandele, ca sa li se ierte pacatele; iar lisus a inaltat cor- 
tul lui David care era cazut §i a Inviat. Caci zice iudeilor: 
«Templul acesta pe care il vedeti, il veti darama, si in trei 
zile il voi inalta» (loan 2, 19). Iar ucenicii au inteles ca vorbea 
despre trupul Sau. In acest cort ne-a fagaduit viata §i Jnaun- 
trul Sau aveau sa ne fie iertate pacatele. Cortul lorl-a numit 
«cort vremelnic» pentru ca n-a fost slujire in el decat o 
vreme, iar cortul nostru l-a numit «templu al Duhului Sfant in 

VeaC» ( I Corinteni 6, 19)." 15 

Intr-adevar Jemplu al Duhului Sfant" devine trupul 
nostru prin Tnvierea cea de a treia zi a Domnului, iar inima 



15 Afrahat Persul, Omilia XII: Despre Paste, fn Sfantul Efrem Sirianul, Imnele Paresimilor, 
Azimilor, Rastignirii si fnvieril, ed. a ll-a, Editura Deisis, Sibiu, 2010, pp. 52-53 

celor credinciosi, loc de salasluire al Mantuitorului Hristos 
(Efeseni iii, 17). Vorbind despre Sfintele Pasti credinciosilor sai, 
Sfantul Ignatie Briancianinov aseamana inima noastra chiar 
cu mormantul Domnului: „Mormantul este inima noastra. 
Inima a fost candva biserica; ea s-a facut mormant. In el 
intra Hristos prin taina Botezului ca sa Se sala§luiasca intru 
noi §i sa lucreze intru noi. Atunci, inima este sfintita ca 
biserica a lui Dumnezeu. Noi ii rapim lui Hristos putinta de a 
lucra atunci cand dam viata omului nostru celui vechi. 
Hristos, Care a fost adus prin Botez in suflet, continua sa 
ramana in noi, dar este ca ranit §i omorat de purtarea noas- 
tra. Biserica nefacuta de mana a lui Dumnezeu se preface 
in mormant stramt si intunecos. La intrarea acestuia este 
pravalita o piatra mare foarte. Vrajmasii lui Dumnezeu pun 
la mormant straja, pecetluiesc deschizatura astupata cu 
piatra, legand prin pecete piatra de stanca pentru ca, in 
afara greutatii, §i pecetea sa nu ingaduie nimanui a se 
atinge de piatra. Vrajmasii lui Dumnezeu vegheaza ei in§i§i 
asupra pazei mormantului!... Dumnezeu ne daruieste din 
milostivire vreme de pocainta; este nevoie de vreme pentru 
stergerea intiparirilor pacatoase, pentru ruperea pecetilor 
pacatului, este nevoie de vreme ca sa ne pecetluim cu 
pecetile Duhului Sfant, sa ne imbracam cu hainele virtutilor. 
fn omul eel ce se pregateste intru acestea, inviaza Hristos, 
§i mormantul - inima - se preface iar in biserica a lui Dumnezeu. 
Invie, Doamne, mantuieste-ma, Dumnezeul meu (Psaimi 3, iy. 

in aceasta tainica §i totodata adevarata Inviere a Ta sta 
mantuirea meaV 6 Intelegem de aici ca Hristos Domnul Cel 
Inviat asteapta sa Tnvieze in sufletul fiecaruia dintre noi, dar 
Tnvierea noastra presupune participare: tot ce avem de facut 
este sa mergem pe drumul batatorit deja al fiului risipitor, sa 
ne pocaim sincer, cu hotararea de a nu mai gresi si sa-l Tntin- 
dem mana Mantuitorului pentru a ne scoate din iadul pa- 
catelor si al mortii. 



lubiti fii suflete§ti, 



Sarbatoarea Sfintelor Pasti revarsa bucurii curate Tn 
orice inima credincioasa si umple de lumina orice camin 
crestin. Este sarbatoarea dorului de viata, a Tncrederii Tn 
triumful binelui, a bucuriei de a trai si de a-ti castiga man- 
tuirea prin lupta statornica Tmpotriva raului. Asa o canta si 
unul dintre poetii Neamului nostru: 

„Biserica pe deal mai sus, 

E plina astazi de lumina, 

Ca-ntreaga lume este plina 

De-acelasi gand din cer adus: 

In fapta noastra ne e soarta 

§i viata este tot, nu moartea!" 

(George Co§buc, La Pa§ti) 



i Sfantul Ignatie Briancianinov, Predici, Editura Sophia, Bucure§ti, 2008, pp. 125, 129 

Jnvierea Domnului ne veste§te tuturor sfar§itul 
pedepsei, iertarea pacatelor, sfintirea, rascumpararea, in- 
fierea si mostenirea cerurilor: Dumnezeu pe pamant - omul 
in cer, toate in unire... Venitisa ne bucuram Domnului, sa al- 
catuim cantare Mantuitorului - Dumnezeului nostru!" 17 
Astfel ne Tndeamna, Tn aceasta zi de sarbatoare dum- 
nezeiasca, Sfantul Teofan Zavoratul. Dar ce fel de cantare 
sa alcatuim noi, meat sa fie bineplacuta Stapanului si Data- 
torului nostru de viata? Auzim cantarea de astazi a Sfintei 
Biserici: „Sa ne curatim simtirile §i sa vedem pe Hristos 
stralucind cu neapropiata lumina a Invierii". Sa Tmplinim 
aceasta! Sa ne curatim simturile si sa ne stramutam de pe 
pamantul patimilor si al pacatelor la viata si la cerul dum- 
nezeiesc al virtutilor, traind o viata duhovniceasca, si astfel, 
vom fi bineplacuti Tnaintea Domnului ca fii ai Luminii si ai 
Invierii lui Hristos. 

Fiecare crestin trebuie sa Tnteleaga ca Pastile Dom- 
nului devin Pa§tile noastre numai atunci cand sufletul nostru 
trece cu adevarat de la pacat la virtute, numai atunci cand nu 
doar sarbatorim Pastile, ci le traim cu adevarat cu toata fiinta 
noastra. SJ vom auzi atunci glasul Mantuitorului care ne 
cheama sa impartasim si altora din bogatele daruri pe care 
le-am primit prin Sfanta Invierea Sa. Sa ducem „bucuria" 
femeilor mironosite si „pacea" Sfintilor Apostoli si celor Tn- 
tristati, Tnsingurati, celor aflati Tn nevoi si Tn necazuri. Sa-i 
cercetam pe ace§tia si sa-i mangaiem, oferindu-le daruri si 
un cuvant de Tmbarbatare, sa-i iertam si sa-i Tmbratisam pe 



' Sfantul Teofan Zavoratul, Predici, Editura Sophia, Bucure§ti, 2009, p. 109 

cei ce ne-au gre§it, pastrand astfel nestinsa Lumina Invierii 
in candela sufletelor noastre. 

Imparta§indu-va din inima aceste ganduri, va Tm- 
brati§am cu parinteasca dragoste pe toti §i va dorim sa aveti 
parte de zile Tndelungate, Tn pace, cu bucurie §i sanatate 
deplina §i va adresam vestirea cea de lumina purtatoare: 



HRISTOSAINVIAT! 



Al vostru de tot binele doritor §i catre Domnul Cel 
Inviat totdeauna rugator, 

Data Tn re§edinta Noastra episcopala din Alexandria 

la Praznicul Invierii Domnului nostru lisus Hristos, 

in anul mantuirii 2013. 



